CELEX: 32007R0835
Language: fi
Date: 2007-07-10 00:00:00
Title: Neuvoston asetus (EY) N:o 835/2007, annettu 10 päivänä heinäkuuta 2007 , asetuksen (EY) N:o 974/98 muuttamisesta Kyproksen toteuttaman euron käyttöönoton vuoksi

18.7.2007   
            
            
               FI
            
            
               Euroopan unionin virallinen lehti
            
            
               L 186/1
            
         
      NEUVOSTON ASETUS (EY) N:o 835/2007,
   annettu 10 päivänä heinäkuuta 2007,
   asetuksen (EY) N:o 974/98 muuttamisesta Kyproksen toteuttaman euron käyttöönoton vuoksi
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 123 artiklan 5 kohdan,
   ottaa huomioon komission ehdotuksen,
   ottaa huomioon Euroopan keskuspankin lausunnon (1),
   sekä katsoo seuraavaa:
   
               (1)
            
            
               Euron käyttöönotosta 3 päivänä toukokuuta 1998 annetussa neuvoston asetuksessa (EY) N:o 974/98 (2) säädetään niiden jäsenvaltioiden valuuttojen korvaamisesta eurolla, jotka täyttivät yhtenäisvaluutan käyttöönoton edellytykset yhteisön siirtyessä talous- ja rahaliiton kolmanteen vaiheeseen.
            
         
               (2)
            
            
               Neuvoston asetusta (EY) N:o 974/98 muutettiin asetuksella (EY) N:o 2596/2000 (3) lisäämällä siihen säännökset Kreikan valuutan korvaamisesta eurolla.
            
         
               (3)
            
            
               Neuvoston asetusta (EY) N:o 974/98 muutettiin asetuksella (EY) N:o 2169/2005 (4) euron käyttöönoton valmistelemiseksi maissa, joita eivät ole vielä ottaneet euroa käyttöön yhtenäisvaluuttana.
            
         
               (4)
            
            
               Neuvoston asetusta (EY) N:o 974/98 muutettiin asetuksella (EY) N:o 1647/2006 (5) lisäämällä siihen säännökset Slovenian valuutan korvaamisesta eurolla.
            
         
               (5)
            
            
               Vuoden 2003 liittymisasiakirjan 4 artiklan mukaan Kypros on jäsenvaltio, johon sovelletaan perustamissopimuksen 122 artiklassa määriteltyä poikkeusta.
            
         
               (6)
            
            
               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Kyproksessa 1 päivänä tammikuuta 200810 päivänä heinäkuuta 2007 tehdyn neuvoston päätöksen 2007/503/EY (6) mukaan Kypros täyttää yhtenäisvaluutan käyttöönottamiseksi vaadittavat edellytykset ja Kyprosta koskeva poikkeus kumotaan 1 päivästä tammikuuta 2008 alkaen.
            
         
               (7)
            
            
               Euron käyttöönotto Kyproksessa edellyttää, että asetuksessa (EY) N:o 974/98 vahvistetut euron käyttöönottoa koskevat voimassa olevat säännökset ulotetaan koskemaan Kyprosta.
            
         
               (8)
            
            
               Kyproksen siirtymäsuunnitelman mukaan eurosetelit ja -kolikot saavat kyseisessä jäsenvaltiossa laillisen maksuvälineen aseman päivänä, jona euro otetaan käyttöön. Näin ollen sekä euron että käteisrahan käyttöönoton olisi tapahduttava 1 päivänä tammikuuta 2008. Asteittaista käytöstäpoistokautta ei olisi sovellettava.
            
         
               (9)
            
            
               Sen vuoksi asetus (EY) N:o 974/98 olisi muutettava tämän mukaisesti,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 974/98 liite tämän asetuksen liitteen mukaisesti.
   2 artikla
   Tämä asetus tulee voimaan 1 päivänä tammikuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa Euroopan yhteisön perustamissopimuksen mukaisesti.
      Tehty Brysselissä 10 päivänä heinäkuuta 2007.
      
         
            Neuvoston puolesta
         
         
            Puheenjohtaja
         
         F. TEIXEIRA DOS SANTOS
         
      
   
   
      (1)  EUVL C 160, 13.7.2007, s. 1.
   
      (2)  EYVL L 139, 11.5.1998, s. 1. Asetus sellaisena kuin se on viimeksi muutettuna asetuksella (EY) N:o 1647/2006 (EUVL L 309, 9.11.2006, s. 2).
   
      (3)  EYVL L 300, 29.11.2000, s. 2.
   
      (4)  EUVL L 346, 29.12.2005, s. 1.
   
      (5)  EUVL L 309, 9.11.2006, s. 2.
   
      (6)  Ks. tämän virallisen lehden sivu 29.
   
      LIITE
      Lisätään asetuksen (EY) N:o 974/98 liitteeseen Italiaa ja Luxemburgia koskevien rivien väliin rivi seuraavasti:
      
         
                     Jäsenvaltio
                  
                  
                     Euron käyttöönottopäivä
                  
                  
                     Käteisrahan käyttöönottopäivä
                  
                  
                     Jäsenvaltio, joka soveltaa asteittaista käytöstäpoistokautta
                  
               
                     ”Kypros
                  
                  
                     1 päivänä tammikuuta 2008
                  
                  
                     1 päivänä tammikuuta 2008
                  
                  
                     Ei sovella”